मामाजी के पोते के मुंडन-संस्कार के समय ऐसा ही वाकया हुआ था. इकलौती बहन होने के कारण मांजी और संग में पिताजी को समारोह में जल्दी पहुंचना था. तय हुआ कि मैं नीरज के ऑफ़िस से आने के बाद उनके संग पहुंचूंगी. पोते से स्वाभाविक जुड़ाव के कारण मांजी ने हर्ष से अपने संग चलने का आग्रह किया, लेकिन उसने यह कहकर इंकार कर दिया कि वह अपनी मम्मी के संग आएगा. बस, मांजी का दबा हुआ आक्रोश फूट पड़ा. “हां-हां, मम्मी के संग ही आना. ममाज़ बॉय जो ठहरा.”